Man in hof ná Centurion-seun se dood | Maroela Media
'n Man het Donderdag in die Pretoria-landdroshof verskyn in verband met die dood van Ruan Viljoen.
Centurion Rekord berig Siphiwe Mahlaba (29) het op aanklag van strafbare manslag verskyn. Volgens die berig het landdros Frans von Reiche die saak tot later vandeesmaand uitgestel vir blootlegging van die dossier aan die verdediging.
Viljoen (18 ten tyde van sy dood), wat in 2016 aan die Afrikaanse Hoër Seunskool in Pretoria gematrikuleer het, se liggaam is in Maart verlede jaar in die vroeë oggendure 'n paar honderd meter van sy motor langs die N14-snelweg gevind.
Mahlaba is glo die eienaar van die voertuig waarvan parte op die toneel gevind is en wat vermoedelik in die botsing betrokke was wat Ruan se lewe geëis het.
Mahlaba is gedagvaar om die in hof te verskyn. Greyvenstein het gesê gister se hofverskyning "was verskriklik".
Sy het vroeër aan Maroela Media gesê dit sal tog 'n mate van berusting bring indien die skuldige in die voorval eindelik boet.
"Maar ons wou antwoorde hê. Hoe kan 'n ma so iets net los? Jy kan nie. Ek sou nooit nie. Al sou dit my 20 jaar geneem het of selfs tot die dag dat ek my kop neerlê, ek sou aanhou baklei het; ek is dit aan Ruan verskuldig.
Eks bly diue man is opgespoor en ek hoop dat reg sal geskied. Ons suid afrikaners moet eintlik nie meer net hoop dat reg geskied nie, ons moet dit afdwing.
Ek glo en vertrou dat hierdie man die straf sal kry wat hom toekom!
Watter tipe mens ry iemand dood en jaag doodeenvoudig van die toneel af weg? Hy kon ten minste die slagoffer probeer help het… Meneer, ek hoop jy word swaar gestraf. So haal jou sondes jou in.